Parlamentul României

Comisia pentru agricultură, silvicultură, industrie alimentară şi servicii  specifice
                              Bucureşti, 14.04.1999

                              Nr. 116/ XVIII/4

Către,

Comisia pentru buget, finanţe şi bănci

AVIZ

asupra proiectului de Lege pentru aprobarea

 Ordonanţei de urgenţă nr.43/1999 privind autorizarea 

Fondului Proprietăţii de Stat de a contra-garanta o scrisoare de garanţie

 ce se va elibera de Banca Agricolă S.A. pentru garantarea 

împrumutului de 100 mii tone cereale acordat 

Societăţii Comerciale COMTIM S.A. Timişoara de către Administraţia Naţională a Rezervelor de Stat


În conformitate cu prevederile art. 86 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă nr.43/1999 privind autorizarea Fondului Proprietăţii de Stat de a contra-garanta o scrisoare de garanţie ce se va elibera de Banca Agricolă S.A. pentru garantarea împrumutului de 100 mii tone cereale acordat Societăţii Comerciale COMTIM S.A. Timişoara de către Administraţia Naţională a Rezervelor de Stat, transmis cu adresa nr. 118 din 13 aprilie 1999.


În urma examinării proiectului de lege menţionat mai sus, în şedinţa din 14 aprilie 1999, membrii Comisiei au hotărât – cu majoritate de voturi – avizare favorabilă, cu următorul amendament:


După art.1 se va introduce un articol nou, art.2, cu următorul cuprins:


“ Art.2.  Împrumutul se va derula în perioada aprilie-mai sub supravegherea

             Ministerului Agriculturii şi Alimentaţiei.”


Prin renumerotare, art.2. devine art.3.  


În raport cu obiectul şi conţinutul său, proiectul de lege face parte din categoria legilor ordinare.


    Preşedinte,





  Secretar,


Gheorghe Cristea





Ilie Neacşu

Întocmit: Expert parlamentar

               Aneta Simionescu

